Ahojte, vážené ľadomedvedičky a vážení ľadomedvedi,
oznamujem, že na základe toho, že vláda SR vyhlásila dňom 25. novembra 2021 na obdobie 90 dní na celom území Slovenskej republiky núdzový stav a zároveň obmedzila slobodu pohybu a pobytu zákazom vychádzania od 25. novembra 2021 v čase od 05.00 hod. do 01.00 hod. nasledujúceho dňa, do odvolania, najneskôr však do 9. decembra 2021,žiaľ, musíme zrušiť rušíme do odvolania naše hromadné tréningy zimného plávania a otužovania. Obmedzenie sa však nevzťahuje na cestu na účel pobytu v prírode vrátane individuálneho športu v rámci okresu a cestu späť, pričom v prípade hlavného mesta Slovenskej republiky Bratislavy sa za okres považuje územie Bratislavského samosprávneho kraja a v prípade mesta Košice sa za okres považuje územie okresov Košice I, Košice II, Košice III, Košice IV a Košice okolie a cestu späť. Možný je pobyt v prírode, vrátane individuálneho športu. Prosím, ak využijete túto možnosť, aby ste dôsledne dodržiavali všetky pravidlá https://korona.gov.sk/ Rozptýlime sme sa na viac miest – Salašky, Šachtičky… Na Motyčkách je možné plávať individuálne zajtra, t.j. v nedeľu 28.11.2021 od 10.00 do 11:00 h po podpísaní vyhlásenia, zoznam bude k dispozícii. Dávajte si na seba pozor. Opatrujte sa. Vydržíme.
Dozľadovenia nčl. mcML